Pe data de 30 decembrie, societatea comercială a lui Gigi Becali care deține echipa de fotbal Steaua a depus la Oficiul de Stat pentru Invenții și Mărci (OSIM) o propunere de înregistrare pentru o emblemă care conține logo-ul FCSB. Emblema e de forma unei stea de culoare galbenă în 8 colțuri pe care scrie cu albastru FCSB.

Mai mult, culorile revendicate sunt galben și albastru. Conform celor de la OSIM, noua siglă trebuie să aștepte două luni până va fi aprobată, timp în care se așteaptă poziția terților. Dacă nu va fi nicio problemă, înseamnă că Steaua poate folosi emblema FCSB pe tricouri la primul meci oficial din 2015, cel cu Rapid. Neoficial, cei de la Steaua susțin că a mai fost depusă și o altă emblemă, asemănătoare cu cea prezentată mai sus, dar care conține culorile albastru și roșu. Clubul lui Becali așteaptă să vadă care emblemă va fi aprobată.

